JUMAL KÕNELEB
Tervitus!
Maailm muutub.
Inimeste arvamused muutuvad, olukorrad muutuvad.
Meie tunded muutuvad,
aga Jumal ei muutu.
Taevaisa on nagu kalju, kes on alati samasugune.
See on imeline kindlus, mille peale ehitada oma elu,
sest see tõesti ei muutu.
Piibel kuulutab, et Jeesus Kristus on sama eile, täna ja igavesti.
Sellest kindlusest ja kaljust tahamegi täna rääkida.
Me mõtleme sellele, milline Isa on.
Milline ja kes õieti me Isa on?
Avastasime Piiblist otsides, et Ta on looja.
Tal on Jeesuse kaudu meie jaoks avatud uks.
Ta on Kõigekõrgem. Kõrgem kõigist teistest.
Ja seda, et Ta on armastus. Ta on armastus.
Temas ei ole mingit pimedust.
Piibli sõnul on Ta ka kalju. Ta on midagi püsivat.
Ta on Isa, kes on stabiilne. Ta on hea isa, Ta on armastus.
Ta on hea Isa, kes on stabiilne.
Ta on oma loomuselt tasane. Tema käitumine on etteennustatav.
Just nii. - Ta ei ole muutliku meelega.
See on väga oluline lapse arengu jaoks.
Lapse arengut mõjutab palju see,
kas vanemate käitumine on prognoositav või ei ole.
Ja ka see, kas argipäev on prognoositav või mitte.
Me kõik teame lapsevanematena, et me ei ole alati prognoositavad.
Meil on omad katsumused.
Nii on tohutult imeline ja suur asi teada,
et meil on Teavaisa, kes on kaljualus;
kes on stabiilne ning tasane ja kelle käitumine on prognoositav.
On ette teada, et see on hea. Ta tuleb meile alati vastu armuga.
Alati armastuse ja headusega. Ta on läbinisti valgus.
Temas ei ole mingit pimedust. Ta on püsivalt selline.
2. Saamueli 22:47 kuulutab:
"Issand elab, kiidetud olgu mu kalju! Ülistatud olgu Jumal, mu päästekalju,"
Me võime tänada Jumalat ja tuletada enesele meelde,
et meil on midagi enamat.
Kui oled võtnud Jeesuse oma ellu vastu,
siis isegi, kui kõik muu kõigub,
siis Jeesuse vastuvõtnuna on su elus midagi, mis ei kõigu.
Nagu Jeesus omal ajal jüngritele ütles:
"Kes usub minusse, sellel on igavene elu."
Meie kindlus on keegi, kes püsib igavesti.
Isegi pärast surma.
Miski ei muuda seda, kes Tema on. Isegi surm ei lahuta meid Jumalast.
See on tohutu kindlus.
Psalmid 62:8:
"Jumala käes on mu pääste ja mu au;
mu jõu kalju, mu pelgupaik on Jumalas."
Mu pelgupaik on Jumalas.
Eriti siis, kui maine isa või ema ei ole olnud turvaline kaitsja,
on väga tähtis seda kuulda, et Jumal on teistsugune.
Ma arvan, et seda on me kõigi jaoks tähtis kuulda.
Minu pelgupaik on Jumal.
Psalmis 71:3 on väljendatud südamehüüdu:
"Ole mulle kaitsjaks kaljuks, kuhu ma aina saan minna!
Sina oled käskinud mind päästa,
sest sina oled mu kalju ja mu mäelinnus."
Psalmist kuulutab, et Jeesus Kristus - Jumal on Tema kalju ja ütleb:
"Ole Sina minu jaoks see koht, kuhu alati minna ja kus elada."
Kõigis neis katsumustes, milles me oleme või mina olen,
on Jeesus mu jaoks mu pelgupaik.
Ma palvetasin omal ajal selle pärast,
et võiksin Teda nii hästi tundma õppida,
et mul oleks alati koht Tema süles.
Et võiksin alati Ta ligiollu peitu pugeda
ja minna ning isegi seal elada.
Seepärast pole palveelu mu jaoks mingi rituaali sooritamine,
vaid see ongi just see - see on kalju, kuhu ma saan minna.
Saan leida kaitset, lohutust ja abi õigeks ajaks.
See tahab Isa olla ka sinu jaoks - kaljualus, mis ei muutu.
Mäelinnus, mis kaitseb ja pakub varju. Sa saad elada Tema juures.
Psalmid 73:26: "Kuigi mu liha lõpeb ja mu süda ka,
siiski oled sina, Jumal, mu südame kalju ja mu osa igavesti."
Kõige keskel on Jumal mu südame kalju ja minu osa igavesti.
Loen veel Psalmi 89:27: "Tema hüüab mind:
Sina oled minu Isa, mu Jumal, mu päästekalju!"
Jesaja 26:4:
"Lootke alati Issanda peale, sest Issand Jumal on igavene kalju."
Piibel on täis lugusid inimestest,
kes keset hädasid on toetunud ainult Jumalale.
Näiteks lugu kuningas Hiskijast,
kelle vaenlased Jeruusalemmas ümber piirasid.
Kõik oli läbi,
tal polnud mingit oma varianti pääsemiseks.
Ta põgenes Jumala juurde ja Jumal päästis kogu linna.
On lugu Taanielist, kes visati lõvide koopasse
ja Jumal päästis ta, sest ta toetus Jumalale.
Taanieli sõbrad visati tulisesse ahju ja Jeesus oli seal koos nendega.
Jumala sõnad ei ole ainult lohutavad sõnad.
Need lood Piiblis ei ole lihtsalt muinasjutud.
See, kes toetub Jumalale, on kaitstud.
Kes ehitab oma elu üles Jumalale ja Tema Sõna peale,
teebnagu Jeesus ütleb: "Ehita oma elu kaljule."
Jeesus ütles: "Isegi kui tuleb torm ja üleujutused peksavad maja,
see maja ei purune pilbasteks."
Mina olen väga tänulik selle tarkuse eest,
mida Jumal on mulle õpetanud.
Mõnikord lausa käsi väänates, et ma ei teeks oma tahtmist,
vaid seda, mida Jumal ütleb.
See on alati toonud mu ellu midagi kaljukindlat juurde.
Näiteks majanduslikult ei saaks ma hakkama ilma tarkuseta,
mille Jumal on mulle otse
ja ka mu abikaasa kaudu meile andnud.
Kalju on kindel. Meil on Isa, kes on kindel.
Tema loomus on kindel.
Kalju on ka miski, mis püsib. See ei purune.
Tema ei jäta mind ühel päeval maha. Ta on igavesti olemas mu jaoks.
Kui tahan anda oma elu Talle ja elada koos Temaga,
on Tema alati koos minuga.
Kalju ei kõigu, ei värise, ei muutu ega lagune.
Aamen.
Kui räägime Janiga neist asjadest, siis on tähtis meeles pidada,
et kõik need asjad on sellised, mis tulevad meile usu kaudu.
Just nii see on.
Ja sellepärast me käsitlemegi neid asju.
Sellepärast me toome need kirjakohad välja,
tuletades nii enestele kui sulle meelde neid sõnu.
Usk tuleb ju Jumala Sõnast. Usk tuleb Jumala Sõna kuulmisest.
Jumal on selles mõttes samasugune Isa nagu iga maine isa.
Meil näiteks on täiskasvanud lapsed ja kui tahame osaleda nende elus,
siis peavad lapsed ise meile ukse avama.
Me ei saa minna ise ja trügida oma laste eludesse.
Me ei saa öelda: "Siin ma olen ja mul on nõuandeid ning soovitusi;
ma tean sinust paremini
ja sa oled sunnitud mind nüüd kuulama."
See aeg on täielikult möödas.
Nemad peavad meile ise ukse avama.
Nad peavad ise laskma meid oma ellu,
et võiksime olla osalised nende elus.
Muidugi teeme me Janiga selle osas tööd
et me suhted lastega oleksid korras.
Teeme seda kogu aeg,
et me täiskasvanud lapsed annaksid meile võimaluse,
usaldaksid meid ja laseksid meil olla osalised,
sest kui me saame olla osalised,
siis saame ka loodetavasti aidata, kui nad midagi vajavad.
Ja me aitamegi neid.
Kui lapsed ei taha kohtuda oma vanematega,
siis nad ei kohtugi.
Sellepärast on hea teada neid asju: et Ta on kalju, kaitse ja mäelinnus.
Seda, et Ta on armastus.
Kui me kuuleme neid asju, siis me süda avaneb
ja me laseme Isal olla osaline me elus.
Kui aga laseme Tal olla osaline me elus,
siis Ta hakkab asju mõjutama.
Ta saab anda meile nõu, Ta saab meid kaitsta,
Ta saab siis olla meile see, kes Ta on.
Küsimus on kogu aeg usus nagu sa ennist ütlesid.
Et me võtaksime need asjad usus vastu
ja selles, et usk tuleb Jumala Sõna kuulmisest.
Kogu aeg on asi suhtes.
Nagu Joy kirjeldas meie suhet meie lastega,
on kogu aeg küsimus ka meie suhtes Taevaisaga.
Taevaisa tahab kogu aeg näidata meile rohkem ja rohkem oma headust,
oma armu, armastust ja ustavust.
Tema ei muutu ühegi nende olukorra keskel.
Aga nagu Joy ütles - Ta ei tule vägisi me ellu.
Kui me kuuleme neid sõnu, siis see avab meis midagi.
See sünnitab me südames usku ja siis, kui usk on sündinud,
saab Jumal mõjutada sinu ja minu elu.
Isegi väike hetk Issanda ligiolus võib muuta kõike.
Üksainus sõna Temalt võib muuta kõike.
Jeesus ise oli täpselt samamoodi sõltuv Isast ja Isa ligiolust.
Sellepärast Ta tõmbuski sageli eemale palvetama.
Tal oli vaja olla koos Isaga.
Ka mina vajan seda - Isa ligiolu, Tema tarkust ja abi.
Kui ma seda otsin, siis leian selle alati.
Isa on ka kaitse.
Psalmid 32:7:
"Sina oled mulle peidupaigaks, sa hoiad mind õnnetuse eest;
sa ümbritsed mind pääsemise hõiskamisega."
"Sa hoiad mind õnnetuse eest." Ta on meie kaitse.
Ta tahab olla minu ja meie eludes kaitseks.
Päästekalju.
Loen veel Psalmi 119:114:
"Sina oled mu kaitse ja kilp; sinu sõna peale ma loodan."
See on nii tähtis.
Nagu ma alguses ütlesin, maailm muutub.
Tänapäeval räägitakse kliimamuutusest
ja maavarade otsa saamisest.
Need on hirmuäratavad pildid.
Keegi ei saa kindel olla, milline tulevik välja näeb.
Praegu saame argieluga hakkama,
aga kes teab, kuidas on viie või kümne aasta pärast?
Keegi ei tea seda.
Kogu selle ebakindluse ja teadmatuse keskel
on nii tähtis teada, et on keegi, kes ei muutu.
See annab meile kindlustunde ka tuleviku osas.
On hea teada, et Piibel räägib sellest,
et ka rasketel aegadel on Jumal alati olnud koos oma rahvaga.
Kui Iisrael oli orjuses, siis Tema viis nad vabadusse.
Kui nuhtlused tabasid egiptlasi ja toimusid kõik looduskatastroofid,
olid iisraellased kaitstud.
Jumal varjas ja kaitses neid.
Nad läksid kõrbest läbi ja enne seda Punasest merest läbi.
Nad liikusid võimatust olukorrast teise võimatusse olukorda.
Jumal hoolitses kogu aeg nende eest.
Seda on tähtis meeles pidada argipäevades ja ohtude keskel,
et meil on sama Jumal,
kes kaitseb meid nii praegu, kui teeb seda ka tulevikus.
Ta hoolitseb meie eest praegu,
aga teeb seda ka kitsikustes, kui neid tekib.
Tema ei muutu ja meie ei pea kartma,
sest meie kaitse ja varjupaik on igavene Jumal.
Tema on kalju.
Kaitse tähendab minu kui ema jaoks midagi sellist,
mida mul läheb iga päeva tarvis.
Ma võtan selle enesele, sest muidu võib hulluks minna.
Ma muretsen ennast muidu segi.
Kui lapsed pole minu kõrval ja lähedal ning ma ei näe, kuidas neil läheb,
siis on palvetamine ja Jumala kaitse minu terve mõistuse garantii.
Selle kaitse võib enesele võtta. Ma võtan selle vastu.
Võtan need sõnad ja poen nendesse peitu.
Ma lähen nende sõnade sisse ja jään Kõigekõrgema kaitse alla.
Ma püsin Tema Sõnas;
ma olen selles ja kolin elama selle kaitsesõnumi sisse.
Olen selles kuvöösis ja täidan end Tema sõnadega.
Psalm 27:1 - Taaveti laul.
"Issand on mu valgus ja mu pääste, keda ma peaksin kartma?
Issand on mu elu võimas kaitse, kelle ees ma peaksin värisema?"
Võime peitu pugeda Taevariiki ja mähkida end nende sõnade sisse.
Paulus koges rohkem vastuolusid kui keegi teine.
Ta istus aastaid vangis, teda peksti ja kiusati taga,
ta elas näljas ja külmas
ning ikkagi kirjutab ta Roomlastele 8:35 nii:
"Kes võib meid lahutada Kristuse armastusest?
Kas viletsus või ahistus või tagakiusamine või nälg
või alastiolek või hädaoht või mõõk?
Nagu on kirjutatud: Sinu pärast surmatakse meid kogu päeva,
meid koheldakse nagu tapalambaid.”
Ta sai tunda, et maailma silmis polnud tal mingit väärtust.
Ta pidi kogu aeg kogema vastuolusid ja ometi ütles ta sedasi:
"Kuid selles kõiges me saame täieliku võidu tema läbi."
Kõigis neis ahastustes, näljas ja alastiolekus,
raskustes, ohtudes ja mõõga all
"saame täieliku võidu tema läbi, kes meid on armastanud.
Sest ma olen veendunud..."
Seda kirjutab küll Paulus, aga see käib ka meie kohta:
"...et ei surm ega elu, ei inglid ega peainglid,
ei praegused ega tulevased, ei väed, ei kõrgus, ei sügavus
ega mis tahes muu loodu
suuda meid lahutada Jumala armastusest,
mis on Kristuses Jeesuses, meie Issandas."
Kui Paulus sedasi kirjutab, siis ta teab, millest ta räägib.
Ta ei toetunud millelegi, mida maailmal on pakkuda.
Ta toetus Kõigekõrgemale. Tema kaitse oli hoopis mujal.
Ta usaldus oli Jumalal. Alati ja kogu aeg.
Sellele saame meiegi täna toetuda ükskõik, mida uudistes räägitakse.
Ükskõik, mida olukorrad või arstid on öelnud.
Sinu kaitse on palju suurem.
Sul on kaljualus, mis peab vastu, on igavene ega muutu kunagi.
Sul on sama Jumal nagu Paulusel. Tema on meie kaitse ja tugi.
Psalmid 28:8: "Issand on neile tugevuseks.
Ta on oma võitud mehe võidusaamise kindlustus."
Psalmid 65:6:
"Kardetavate tegudega vastad sa meile õigluses,
sa meie pääste Jumal,
sa kõige ilmamaa otsade ja kauge mere lootus."
Loen veel Psalmi 62:7:
"Üksnes tema on mu kalju ja mu pääste,
mu kindel varjupaik, et ma ei kõigu."
Üksnes Tema. - Mina ei kõigu.
"Üksnes tema on mu kalju ja mu pääste,
mu kindel varjupaik, et ma ei kõigu."
Täna saame kõik toetuda Temale, kes ei muutu
ja teada, et Psalmis 22:6 öeldu käib meie kõikide kohta:
"Nad kisendasid sinu poole ja pääsesid,
nad lootsid sinu peale ega jäänud häbisse."
Toetu Jumalale ja usalda Teda, lootes üksnes Tema peale.
Siis saad ka näha, et sa ei jää kunagi häbisse.
Aamen.
Palvetame koos sinuga
Aitäh taevane Isa, et Sina ei muutu.
Aitäh Issand, et oled sama eile, täna ja igavesti.
Issand, Sa oled kalju, mis püsib täna ja igavesti.
Issand, aita meil ehitada me elu Kristus-kalju peale.
Aita meid ja anna meile oma tarkust,
et võiksime ehitada oma elu kaljule, mis püsib.
Õpeta meid, juhata meid ja aita meid.
Aitäh Issand, et kui seame Sind esikohale,
siis me elu püsib.
Aitäh Issand!
Isa, Sina oled kalju, mis püsib.
Püsib ja püsib.
Isa, Sa oled igal päeval samasugune.
Sa ei muutu ega kõigu.
Sa ei ole mures ega karda.
Sa ei tunne end jõuetuna.
Sa oled täis jõudu ja tugevust.
Me poeme Sinusse peitu.
Me kolime Kõigekõrgema kaitse alla
ja Kõigeväelise varju alla.
Me otsustame elada Sinus.
Aitäh Issand, et Sa kaitsed ja varjad meid ning meie lähedasi.
Aitäh, et Sinus on kaitse ja varjupaik nüüd ja igavesti.
Tahame kuulutada Jeesuse nime ja vere kaitset me kõigi üle.
Aitäh Issand, et me ei pea midagi kartma.
Ei pea kartma ka tulevikku, sest Sina hoolitsed meie eest.
Issand, aitäh, et võime võtta kaitse alla me lähedased ja kodud,
me tuleviku ja kogu me elu
ning olukorrad ja armsad inimesed.
Nii nagu me seda Janiga igal päeval teeme.
Me võtame iga televaataja ja iga Agape Keskuses tegutseja
Kõigekõrgema kaitse alla.
Me paneme selle kaitse me kõikide üle.
Me mähime end Sinusse, Issand.
Peidame ka oma lapsed Sinu kaitse ja Su varju alla.
Sinusse, Jeesuse nimel.
Aitäh Issand, et võime tõesti kuulutada seda Sinu sõnumit,
et oleme kaitstud ja õnnetused ei taba meid.
Julgustan sind otsima välja Psalmi 91 ja kuulutama seda valjult oma ellu.
Kuulutama seda oma laste ellu, lastelaste ellu ja oma kodu üle.
Kuuluta seda häälega ka omaenese elu üle.
Ütle see välja, kuuluta seda ja koli sellesse psalmi elama.
- Aamen. Jeesuse nimel. Aamen.
Just. Aamen.
Siinkohal tahame tänada vaatajaid tagasiside eest
ja ka palvesoovide saatmise eest.
On tore palvetada teiega ja teie eest.
Olen saanud sellise sõnumi, et alati, kui me saade on eetris,
on elutuba korraga valgust ja rõõmu täis.
Tänu Issandale selle eest!
Keegi teine ütleb, et oleme toonud palju valgust ja jõudu argiellu.
Tänu Issandale selle eest!
Kui soovid rohkem teada meie töö kohta,
külasta me kodulehekülge, mida näed ekraanil.
Meil on sellele teletööle lisaks vägev lasteaed ja kristlik kool,
milles on veel vabu kohti järgmiseks sügiseks.
Kiirusta, tule tutvuma ja võta meiega ühendust.
Sealt võib tellida ka raamatuid,
mis aitavad sul õppida tundma Issandat lähemalt.
See on ka meie kooli ja lasteaia eesmärk.
Kui lapsed õpivad tundma Issandat, on neil igavene tugi.
Sealt saab tellida ka infolehte ja nüüd on ilmunud viies raamat,
mis räägib Jumala majapidamise põhimõtetest.
Ole õnnistatud ja tea, et Jumal on kaljualus, mis ei muutu.
Aamen.
Taevas TV7 ei ole tavaline telekanal.
TV7 edastab rõõmusõnumeid ehk evangeeliumi kogu maailma.
See on meie eesmärk ja pürgimus.
Täna esitan sulle väljakutse lüüa kaasa,
sest tahame jõuda rohkemate inimesteni.
Võid helistada numbrile 900 1770, kus kõne maksab 10 eurot.
Võid kasutada ka ekraanile jõudvaid kontonumbreid.
Tule osalema evangeeliumi töös! Aamen.
Annetustelefon: 900 1770 (10 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin